stanford-oval/wikipedia huggingface dataset:
การเลือกตั้งทั่วไปในสหราชอาณาจักร พ.ศ. 2560

การเลือกตั้งทั่วไปในสหราชอาณาจักร พ.ศ. 2560 จัดขึ้นในวันที่ 8 มิถุนายน พ.ศ. 2560 เป็นการเลือกตั้งก่อนกำหนดสามปี หลังจากนายกรัฐมนตรีตัดสินใจที่จะยุบสภา เพื่อเลือกตั้งรัฐสภาสหราชอาณาจักรที่ 57 ในการเลือกตั้งทั่วไปในสหราชอาณาจักร มีการออกเสียงลงคะแนนใน 650 เขตเลือกตั้งของสหราชอาณาจักรเพื่อเลือกตั้งสมาชิกรัฐสภาเข้าไปนั่งในสภาสามัญชนซึ่งเป็นสภาล่างของรัฐสภา หัวหน้าพรรคการเมืองหรือแนวร่วมพรรคการเมืองใหญ่สุดในสภาสามัญชนจะได้เป็นนายกรัฐมนตรี
นางเทเรซา เมย์ นายกรัฐมนตรีและหัวหน้าพรรคอนุรักษนิยม ซึ่งดำรงตำแหน่งนี้หลังจากชนะการเลือกตั้งหัวหน้าพรรคในปี พ.ศ. 2559 ภายหลังจากนายกรัฐมนตรีเดวิด คาเมรอน ลาออกจากตำแหน่งนายกฯและหัวหน้าพรรคเนื่องจากผลการลงประชามติที่ให้สหราชอาณาจักรออกจากสหภาพยุโรป ซึ่งผลการเลือกตั้งทั่วไปเป็นชัยชนะของพรรคอนุรักษนิยมแต่จำนวนสมาชิกสภาของพรรคลดลงและทำให้เสียเสียงข้างมากในสภา จึงทำให้นางเมย์ต้องจัดรัฐบาลเสียงข้างน้อยโดยทำข้อตกลงกับพรรคสหภาพประชาธิปไตยในไอร์แลนด์เหนือเพื่ออาศัยเสียงสนับสนุนในการผ่านกฎหมายในสภา
การระบาดทั่วของโควิด-19 ในประเทศอิตาลี

บทความหลัก: การระบาดของโคโรนาไวรัส พ.ศ. 2562–2563 เรียงตามประเทศและดินแดน
ดูเพิ่ม: การระบาดของโคโรนาไวรัส พ.ศ. 2562–2563
| การระบาดของโคโรนาไวรัสในประเทศอิตาลี พ> ศ. 2563 |
| --- | --- |
แผนที่ของประเทศอิตาลีที่พบผู้ติดเชื้อหรือผู้ต้องสงสัยติดเชื้อโคโรนาไวรัส (ณ 20 เมษายน):   ยืนยันติดเชื้อตั้งแต่ 50–99 คน   ยืนยันติดเชื้อตั้งแต่ 100–499 คน  ยืนยันติดเชื้อตั้งแต่ 500–999 คน  ยืนยันติดเชื้อตั้งแต่ 1,000–4,999 คน  ยืนยันติดเชื้อตั้งแต่ 5,000–9,999 คน  ยืนยันติดเชื้อมากกว่าหรือเท่ากับ 10,000 คน
ผู้ติดเชื้อยืนยันต่อประชากรล้านคนในแต่ละจังหวัด
โรค: COVID-19
สถานที่: ประเทศอิตาลี
การระบาดครั้งแรก: โรม
วันแรกมาถึง: 31 มกราคม พ.ศ. 2563
ผู้ป่วยยืนยันสะสม: 218,268 คน
ผู้ป่วยปัจจุบัน: 84,842 คน
อันตรายถึงชีวิต: 1,168 คน
หาย: 103,031 คน
เสียชีวิต: 30,395 คน
เว็บไซต์ของรัฐบาล
www.salute.gov.it/nuovocoronavirus
กรณีแรก ๆ ของการระบาดของโคโรนาไวรัส พ.ศ. 2562–2563 ในอิตาลีได้รับการยืนยันในวันที่ 31 มกราคม พ.ศ. 2563 เมื่อนักท่องเที่ยวชาวจีนสองคนในกรุงโรมถูกตรวจพบว่าเป็นโรคติดเชื้อโคโรนาไวรัส 2019 จากโคโรนาไวรัสสายพันธุ์ใหม่ (SARS-CoV-2) หนึ่งสัปดาห์ต่อมา ชายชาวอิตาลีคนหนึ่งซึ่งถูกส่งตัวกลับจากเมืองอู่ฮั่นในจีนเข้ารับการรักษาในโรงพยาบาลและได้รับการยืนยันว่าเป็นผู้ติดเชื้อรายที่สามในอิตาลี ผู้ติดเชื้อรายอื่น ๆ ถูกตรวจพบเพิ่มในเวลาต่อมา เริ่มต้นด้วยผู้ติดเชื้อที่ได้รับการยืนยัน 16 รายในแคว้นลอมบาร์เดียเมื่อวันที่ 21 กุมภาพันธ์ อีก 60 รายในวันที่ 22 กุมภาพันธ์ และมีรายงานผู้เสียชีวิตรายแรกของอิตาลีในวันเดียวกัน
ณ ต้นเดือนมีนาคม อิตาลีได้รับผลกระทบจากการระบาดหนักกว่าที่อื่นในสหภาพยุโรป และเป็นประเทศที่มีจำนวนผู้ติดเชื้อและผู้เสียชีวิตมากเป็นอันดับสองของโลกรองจากจีน เทศบาลสิบเอ็ดแห่งทางภาคเหนือของอิตาลีถูกระบุว่าเป็นพื้นที่ศูนย์กลางการระบาดสองพื้นที่หลักของอิตาลีและถูกกักด่าน กรณีการติดเชื้อส่วนใหญ่ในแคว้นอื่น ๆ ก็มีต้นตอมาจากพื้นที่หลักทั้งสอง เมื่อถึงวันที่ 8 มีนาคม อิตาลีได้ดำเนินการตรวจหาไวรัสดังกล่าวแล้ว 49,937 ครั้ง
ในวันที่ 8 มีนาคม พ.ศ. 2563 นายกรัฐมนตรีจูเซปเป คอนเต สั่งขยายการกักด่านให้ครอบคลุมทั้งแคว้นลอมบาร์เดียและอีก 14 จังหวัดทางภาคเหนือ และในวันถัดมาก็สั่งขยายให้ครอบคลุมทั่วประเทศ ส่งผลให้ประชากรจำนวนมากกว่า 60 ล้านคนถูกจำกัดการเดินทางเคลื่อนที่ มาตรการนี้ได้รับการกล่าวว่าเป็นการปิดพื้นที่ครั้งใหญ่ที่สุดในประวัติศาสตร์
ณ วันที่ 10 มีนาคม พ.ศ. 2563 ในอิตาลีมีผู้ติดเชื้อที่ได้รับการยืนยันแล้ว 10,149 ราย ผู้เสียชีวิต 631 ราย และผู้ป่วยที่รักษาหายแล้ว 1,004 ราย
การเลือกตั้งทั่วไปในสหราชอาณาจักร พ.ศ. 2562

การเลือกตั้งทั่วไปในสหราชอาณาจักร พ.ศ. 2562 จัดขึ้นในวันที่ 12 ธันวาคม พ.ศ. 2562 เป็นการเลือกตั้งก่อนกำหนดสามปี หลังจากนายกรัฐมนตรีตัดสินใจที่จะยุบสภา เพื่อเลือกตั้งรัฐสภาสหราชอาณาจักรที่ 58 ในการเลือกตั้งทั่วไปในสหราชอาณาจักร มีการออกเสียงลงคะแนนใน 650 เขตเลือกตั้งของสหราชอาณาจักรเพื่อเลือกตั้งสมาชิกรัฐสภาเข้าไปนั่งในสภาสามัญชนซึ่งเป็นสภาล่างของรัฐสภา หัวหน้าพรรคการเมืองหรือแนวร่วมพรรคการเมืองใหญ่สุดในสภาสามัญชนจะได้เป็นนายกรัฐมนตรี
บอริส จอห์นสัน นายกรัฐมนตรีและหัวหน้าพรรคอนุรักษนิยม ซึ่งดำรงตำแหน่งนี้หลังจากชนะการเลือกตั้งหัวหน้าพรรคในปี พ.ศ. 2562 ภายหลังจากนายกรัฐมนตรีเทเรซา เมย์ ลาออกจากตำแหน่งนายกฯและหัวหน้าพรรคเนื่องจากไม่สามารถผลักดันการนำพาสหราชอาณาจักรออกจากสหภาพยุโรปได้สำเร็จ ซึ่งผลการเลือกตั้งทั่วไปเป็นชัยชนะของพรรคอนุรักษนิยม โดยที่ได้จำนวนสมาชิกสภาเพิ่มขึ้นเกือบ 50 ที่นั่ง นับได้ว่าเป็นชัยชนะของพรรคที่ดีที่สุดในรอบ 32 ปี ในขณะที่พรรคแรงงาน ได้จำนวนสมาชิกสภา 203 ที่นั่ง ลดลงจากการเลือกตั้งครั้งที่แล้วเกือบ 60 ที่นั่ง นับเป็นความพ่ายแพ้ครั้งใหญ่ในรอบหลายทศวรรษของพรรค
การระบาดทั่วของโควิด-19 ในประเทศเบนิน

| การระบาดทั่วของไวรัสโคโรนาในประเทศเบนิน พ> ศ. 2563 |
| --- | --- |
ชาวเบนินที่ได้รับการปกป้องโดยหน้ากากป้องกันการแพร่ระบาดของโควิด -19 ในเบนิน. 
โรค: COVID-19
สายพันธุ์ไวรัส: SARS-CoV-2
สถานที่: เบนิน
การระบาดครั้งแรก: หวู่ฮั่น, จีน
ผู้ป่วยต้นปัญหา: ปอร์โต-โนโว
ผู้ป่วยยืนยันสะสม: 2,063 (13 สิงหาคม ค.ศ. 2020)
ผู้ป่วยปัจจุบัน: 334 (13 สิงหาคม ค.ศ. 2020)
หาย: 1,690 (13 สิงหาคม ค.ศ. 2020)
เสียชีวิต: 39 (13 สิงหาคม ค.ศ. 2020)
เว็บไซต์ของรัฐบาล
https://sante.gouv.bj/COVID19-TOUT-SAVOIR-SUR-LA-GESTION-DE-LA-PANDEMIE-AU-BENIN
การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศเบนิน เมื่อเดือนมีนาคม พ.ศ. 2563
การประท้วงในประเทศอิหร่าน พ.ศ. 2560–2561

มีเหตุการณ์ประท้วงในบางเมืองที่ประเทศอิหร่าน โดยเริ่มต้นในวันที่ 28 ธันวาคม พ.ศ. 2560 ถึง พ.ศ. 2561 เหตุการณ์ประท้วงแรกเกิดที่แมชแฮด เมืองที่ใหญ่ที่สุดเป็นอันดับ 2 ของประเทศตามประชากร ในตอนแรกเน้นถึงนโยบายเศรษฐกิจของรัฐบาล หลังการประท้วงเริ่มขยายไปทั่วประเทศ ทำให้มีการขยายเป้าหมายเป็นการต่อต้านระบอบเผด็จการและการดำรงตำแหน่งของผู้นำสูงสุด แอลี ฆอเมเนอี
การประท้วงครั้งนี้ถือเป็นการประท้วงที่ใหญ่โตที่สุดนับตั้งแต่การประท้วงการเลือกตั้งประธานาธิบดีใน พ.ศ. 2552 ทำให้เสาหลักของระบอบนี้สั่นคลอน อย่างไรก็ตาม การประท้วงนี้มีความแตกต่างจากการเคลื่อนไหวสีเขียวทั้งในด้านผู้เข้าร่วม สาเหตุ เป้าหมาย และบทร้อง สิ่งที่ต่างจากการประท้วงใน พ.ศ. 2552 คือการประท้วงที่ไม่มีผู้นำและไม่เป็นระบบ นักวิเคราะห์บางส่วนกล่าวแนะว่า การประท้วงเป็นผลจากการไม่เห็นด้วยกับนโยบายเศรษฐกิจของประธานาธิบดีอิหร่าน แฮแซน โรว์ฮอนี ในขณะที่บางส่วนกล่าวว่า พวกเขาไม่พอใจกับระบอบเผด็จการและผู้นำสูงสุดคือสาเหตุที่แท้จริงของการลุกฮือ โรว์ฮอนียอมรับในวันที่ 8 มกราคม พ.ศ. 2561 ว่า "ผู้คนมีความต้องการทางเศรษฐกิจ การเมือง และสังคม"
รายงานเจ้าหน้าที่อิหร่าน ในบางพื้นที่ การประท้วงบานปลายไปเป็นความรุนแรง และสื่อของรัฐอิหร่านรายงานว่า ผู้ประท้วงโจมตีสถานีตำรวจและฐานทัพทหารกับบุคลากรทางทหารแล้วเริ่มยิงกัน ในวันที่ 2 มกราคม พ.ศ. 2561 มีผู้ประท้วงอย่างน้อย 21 คนกับเสมาชิกกองกำลังรักษาความปลอกภัย 2 คนถูกฆ่า นอกจากนี้ แมฮ์มูด ซอเดฆีรายงานว่ามีผู้ประท้วงถูกจับ 3,700 คน ถึงแม้ว่าในรายงานทางการมีผู้ถูกจับต่ำกว่าที่กล่าวไว้ ในวันที่ 5 มกราคม พ.ศ. 2561 ผู้รายงานพิเศษ 4 คนจากสำนักงานข้าหลวงใหญ่สิทธิมนุษยชนแห่งสหประชาชาติกระตุ้นให้รัฐบาลอิหร่านยอมรับและเคารพสิทธิของผู้ประท้วงและหยุดบล็อกอินเทอร์เน็ต
ในการต่อต้านการประท้วง มีผู้สนับสนุนรัฐบาลพันกว่าคนจัดการชุมนุมในหลายเมืองของประเทศอิหร่าน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ 2017–18 Iranian protests
การจัดระดับความเหมาะสมของรายการโทรทัศน์ไทย

การจัดระดับความเหมาะสมของรายการโทรทัศน์ไทย เป็นความร่วมมือกันระหว่างสถานีโทรทัศน์ต่าง ๆ ได้แก่ สถานีวิทยุโทรทัศน์ไทยทีวีสีช่อง 3, สถานีวิทยุโทรทัศน์กองทัพบก, สถานีโทรทัศน์ช่อง 7 เอชดี, สถานีโทรทัศน์เอ็มคอตเอชดี, สถานีวิทยุโทรทัศน์แห่งประเทศไทย กรมประชาสัมพันธ์ และ สถานีโทรทัศน์ไทยพีบีเอส (ชื่อเดิมคือสถานีโทรทัศน์ไอทีวีและสถานีโทรทัศน์ทีไอทีวี) เพื่อจัดระดับความเหมาะสมของรายการต่าง ๆ เพื่อให้ผู้ชมสามารถเลือกดูได้ว่ารายการใดที่มีความเหมาะสมต่อตัวเองและคนรอบข้าง อาทิเช่น รายการใดที่เด็กควรดู รายการที่ผู้ใหญ่ควรให้ความแนะนำ หรือรายการที่ไม่เหมาะสมต่อเด็กและเยาวชน
เมื่อผู้ชมเปิดชมรายการโทรทัศน์ของ 7 สถานีดังกล่าว จะมีการแสดงสัญลักษณ์ความเหมาะสมก่อนออกรายการ และ ระหว่างรายการโดยปรากฏตรงด้านล่างซ้ายของจอโทรทัศน์ โดยการจัดระเบียบความเหมาะสมของรายการนั้น เริ่มตั้งแต่วันที่ 1 ธันวาคม พ.ศ. 2549
อนึ่ง รายการที่ไม่ต้องแสดงสัญลักษณ์ดังกล่าวนั้น ส่วนใหญ่จะเป็นรายการข่าว รายการสั้น ๆ ที่มีความยาวไม่เกิน 5 ถึง 10 นาที หรือการถ่ายทอดสด
สัญลักษณ์แสดงระดับความเหมาะสมต่าง ๆ

รายการต่าง ๆ ที่ออกอากาศในแต่ละช่องนั้น จะแสดงสัญลักษณ์ต่าง ๆ ไว้เพื่อให้ผู้ชมสามารถเลือกดูได้ตามความเหมาะสม ซึ่งมีสัญลักษณ์ 2 แบบ คือ
สัญลักษณ์แสดงระดับความเหมาะสมต่าง ๆ > สัญลักษณ์แบบเดิม

เริ่มใช้ตั้งแต่ 1 ธันวาคม พ.ศ. 2549 และสิ้นสุดการใช้วันที่ 14 ตุลาคม พ.ศ. 2550 มีลักษณะดังนี้
| ภาพสัญลักษณ์ | คำอธิบาย |
| --- | --- |
: สัญลักษณ์รูปหน้ายิ้มสีชมพู ตามด้วยตัวอักษร ก.ไก่ เป็นรายการที่เหมาะสำหรับเด็กก่อนวัยเรียน อายุ 2 ถึง 6 ปี, รายการนี้มีลักษณะคล้ายกับ สัญลักษณ์ ด. แต่จะเน้นเจาะจงไปหาเด็กเล็ก ซึ่งรายการประเภทนี้ จะให้ความบันเทิงและสาระที่ดูสนุกสนาน สำหรับเด็ก ๆ ที่ควรจะได้รับชมตามความเหมาะสม
: สัญลักษณ์รูปจิ๊กซอว์สีฟ้า ตามด้วยตัวอักษร ด.เด็ก เป็นรายการที่เหมาะสำหรับเด็กอายุ 2 ถึง 12 ปี และผู้ชมทั่วไป, รายการนี้ จะจัดเน้นเนื้อหาสาระให้กับเด็ก ๆ การใช้สัญลักษณ์รูปจิ๊กซอว์สีฟ้า นั้น สื่อถึงการพัฒนาของเด็ก ๆ ที่จะต้องได้รับสาระจากรายการนี้ นอกจากนี้ ผู้ใหญ่สามารถให้คำแนะนำแก่เด็ก ๆ ในด้านของสาระความรู้จากรายการประเภทนี้
: สัญลักษณ์รูปบ้านสีเขียว ตามด้วยตัวอักษร ท.ทหาร เป็นรายการทั่วไปที่เหมาะสมกับผู้ชมทุกเพศทุกวัย, รายการประเภทนี้ เป็นรายการที่ให้สาระและความบันเทิงอย่างไม่มีพิษภัยต่อเด็กและเยาวชน และมีแง่คิดดี ๆ จากสาระให้กับทุกเพศทุกวัย ซึ่งการใช้สัญลักษณ์รูปบ้านสีเขียวนั้น สื่อถึงครอบครัว ที่หมายถึงทุกคนสามารถรับชมรายการประเภทนี้ได้
: สัญลักษณ์รูปเครื่องหมายถูกและผิดสีส้มอ่อน ตามด้วยตัวอักษร น.หนู เป็นรายการที่ผู้ใหญ่ควรให้คำแนะนำแก่เด็ก ๆ, รายการเหล่านี้ เป็นรายการที่มีเนื้อหาบางส่วนที่ผู้ปกครองของเด็กควรใช้วิจารณญาณในการชม และควรแนะนำให้กับเด็ก ๆ ว่า เนื้อหาส่วนไหนที่ถูกหรือผิด ควรหรือไม่ควร และไม่ควรให้เด็กดูรายการประเภทนี้ตามลำพัง ซึ่งจะต้องมีผู้ใหญ่มาแนะนำระหว่างชม, สัญลักษณ์นี้จะมี 2 ประเภทย่อยออกไปอีก คือ
: ตัวอักษร น.หนู ข้างล่างมีเลข 13 ไทย (๑๓)  เป็นรายการที่ผู้ใหญ่ควรให้คำแนะนำแก่ผู้ที่มีอายุต่ำกว่า 13 ปี, ซึ่งจะเน้นหนักว่า ให้ผู้ปกครองแนะนำแก่เด็กและเยาวชนผู้ที่มีอายุต่ำกว่า 13 ปี เพราะมีเนื้อหาที่อาจไม่เหมาะสำหรับคนในวัยดังกล่าว
: ตัวอักษร น.หนู ข้างล่างมีเลข 18 ไทย (๑๘)  เป็นรายการที่ผู้ใหญ่ควรให้คำแนะนำแก่ผู้ที่มีอายุต่ำกว่า 18 ปี, ซึ่งจะเน้นหนักว่า ให้ผู้ปกครองแนะนำแก่เด็กและเยาวชนผู้ที่มีอายุต่ำกว่า 18 ปี เพราะมีเนื้อหาที่อาจไม่เหมาะสำหรับคนในวัยดังกล่าว
: สัญลักษณ์รูปสายฟ้าสีแดง ตามด้วยตัวอักษร ฉ.ฉิ่ง เป็นรายการเฉพาะผู้ใหญ่ ซึ่งไม่เหมาะสมต่อเด็กและเยาวชน, เมื่อเปิดเจอรายการที่เป็นลักษณะนี้แล้ว จึงไม่ควรให้เด็กและเยาวชนชมเนื่องจากจะมีเนื้อหาที่อันตรายอย่างชัดเจน ซึ่งจะมีภาพที่ใช้ความก้าวร้าว รุนแรง น่ากลัว สะเทือนใจ มีผลกระทบทางจิตใจ หรือลักษณะที่ไม่เหมาะสม และอาจมีภาพที่มักจะเกี่ยวกับบางสิ่งที่เด็กไม่ควรเลียนแบบ เพื่อป้องกันการเลียนแบบของเด็ก จากเนื้อหาของรายการนั้น ๆ
สำหรับการแสดงสัญลักษณ์นั้น สถานีโทรทัศน์ไทยทีวีสีช่อง 3 จะใช้ก่อนเข้ารายการตั้งแต่ พ.ศ. 2557 เป็นต้นไป
แหล่งข้อมูลอื่น

ประกาศ กสทช. เรื่อง หลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ 2556 เก็บถาวร 2016-03-05 ที่ เวย์แบ็กแมชชีน
คลิปวิดีโอแสดงสัญลักษณ์การจัดระดับความเหมาะสมของรายการโทรทัศน์ เก็บถาวร 2008-05-22 ที่ เวย์แบ็กแมชชีน จากเว็บไซต์ ททบ.5
ข่าวกรมประชาสัมพันธ์ เก็บถาวร 2011-08-15 ที่ เวย์แบ็กแมชชีน
เด็กไทยยิ้มร่า เมื่อทีวีจะมีเรตติ้ง !! เก็บถาวร 2011-09-10 ที่ เวย์แบ็กแมชชีน
โลกทรรศน์สื่อ โลกทรรศน์แห่งการศึกษาไทย เก็บถาวร 2007-10-10 ที่ เวย์แบ็กแมชชีน
คน (ใน) วงการทีวี คิดเห็นอย่างไรจัดเรตคนดู?
ดูเพิ่ม

รายชื่อรายการโทรทัศน์ไทย
↑  ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแหม่งชาติ เรื่อง หลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ พ.ศ. 2556 (nbtc.go.th)
กีฬาบาสเกตบอลในโอลิมปิกฤดูร้อน 2020 – รอบคัดเลือก ทีมหญิง

| กีฬาบาสเกตบอล ใน โอลิมปิกฤดูร้อน 2020 |
| --- | --- | --- |

บาสเกตบอล 
| รอบคัดเลือก | ชาย | หญิง |
| การแข่งขัน | ชาย | หญิง |
| นักกีฬา | ชาย | หญิง |
บาสเกตบอล 3x3 
| รอบคัดเลือก | ชาย | หญิง |
| การแข่งขัน | ชาย | หญิง |
ด ค ก
การแข่งขันบาสเกตบอลหญิงในโอลิมปิกฤดูร้อน 2020 รอบคัดเลือก จะจัดการแข่งขันเพื่อคัดเลือกระหว่างปี ค.ศ.2019-2020 พื่อคัดเลือก 12 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าภาพจัดการแข่งขัน 1 ทีม อีก 1 ทีมที่ชนะเลิศการแข่งขัน 2018 FIBA Women's Basketball World Cup และอีก 10 ทีมคัดเลือกจากทีมที่ได้อันดับดีที่สุดจากการแข่งขัน 2020 FIBA Women's Olympic Qualifying Tournaments
การคัดเลือก

| การคัดเลือก | วันที่ | สนาม | เมืองเจ้าภาพ | ทีมที่ผ่านการคัดเลือก |
| --- | --- | --- | --- | --- |
| เจ้าภาพโอลิมปิก | — | — | 1 |  ญี่ปุ่น |
| 2018 FIBA Women's Basketball World Cup | 22–30 กันยายน 2018 |  สเปน | 1 |  สหรัฐ |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Ostend | 2 |  เบลเยียม |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Ostend | 2 |  แคนาดา |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Bourges | 3 |  ออสเตรเลีย |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Bourges | 3 |  ฝรั่งเศส |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Bourges | 3 |  ปวยร์โตรีโก |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Belgrade | 2 |  ไนจีเรีย |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Belgrade | 2 |  เซอร์เบีย |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Belgrade | 3 |  จีน |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Belgrade | 3 |  เกาหลีใต้ |
| 2020 FIBA Women's Olympic Qualifying Tournaments | 6–9 กุมภาพันธ์ 2020 |  Belgrade | 3 |  สเปน |
| รวม | รวม | รวม | 12 |  |
การทัพหมู่เกาะอินเดียตะวันออกของเนเธอร์แลนด์

การทัพหมู่เกาะอินเดียตะวันออกของเนเธอร์แลนด์ ของปี ค.ศ. 1941-1942 เป็นการพิชิตหมู่เกาะอินเดียตะวันออกของเนเธอร์แลนด์ (ปัจจุบันคืออินโดนีเซีย) โดยกองกำลังจากจักรวรรดิญี่ปุ่นในวันแรกของการทัพแปซิฟิกในสงครามโลกครั้งที่สอง กองกำลังจากฝ่ายสัมพันธมิตรได้พยายามป้องกันเกาะแต่ไม่สำเร็จ หมู่เกาะอินเดียตะวันออกของเนเธอร์แลนด์ได้ถูกกำหนดเป็นเป้าหมายโดยญี่ปุ่นสำหรับทรัพยากรน้ำมันที่อุดมสมบูรณ์ซึ่งจะกลายเป็นทรัพย์สินที่สำคัญในช่วงสงคราม การทัพครั้งนี้และการยึดครองของญี่ปุ่นในช่วงสามปีครึ่งก็เป็นปัจจัยสำคัญในการสิ้นสุดการปกครองอาณานิคมดัตช์ในภูมิภาคแห่งนั้น
กองทัพนิวซีแลนด์

| New Zealand Defence Force |
| --- | --- |
Te Ope Kaatua o Aotearoa
ก่อตั้ง: พ.ศ. 2388
รูปแบบปัจจุบัน: พ.ศ. 2410
เหล่า:  กองทัพบกนิวซีแลนด์  ราชนาวีนิวซีแลนด์  กองทัพอากาศนิวซีแลนด์
กองบัญชาการ: เวลลิงตัน
ผู้บังคับบัญชา
ผู้บัญชาการทหารสูงสุด: ผู้สำเร็จราชการ เคว็นทิน ไบรซ์
รัฐมนตรีว่าการกระทรวงกลาโหม: แอนดรูว์ ลิทเทิล
กำลังพล
อายุเริ่มบรรจุ: รับอาสาสมัครอายุขั้นต่ำ 17 ปีแต่ไม่สามารถเข้าประจำการได้จนกว่าจะอายุ 18 ปี
ประชากร วัยบรรจุ: 1,009,298 ชาย, อายุ 15–49,  997,134 หญิง, อายุ 15–49
ยอดประจำการ: 9,215 (มิถุนายน 2022) (อันดับที่ 129)
ยอดสำรอง: 2,321 นาย (สำรวจเมื่อ มิถุนายน 2016)
ยอดกำลังนอกประเทศ: 672 นาย (สำรวจเมื่อ 9 ธันวาคม 2008)
รายจ่าย
งบประมาณ: แม่แบบ:A$ (2013–14)
ร้อยละต่อจีดีพี: 1.56 percent
อุตสาหกรรม
แหล่งผลิตนอกประเทศ: สหภาพยุโรป สหรัฐอเมริกา ออสเตรเลีย
มูลค่าส่งออกต่อปี: $600 ล้าน
บทความที่เกี่ยวข้อง
ประวัติ: ประวัติศาสตร์ทหารของนิวซีแลนด์
ยศ: ยศทหารในกองทัพนิวซีแลนด์   เครื่องอิสริยาภรณ์
กองทัพนิวซีแลนด์ (คำย่อ: NZDF) (อังกฤษ: New Zealand Defence Force) (เมารี: Te Ope Kaatua o Aotearoa, "Line of Defence of New Zealand") เป็นองค์การทางทหารซึ่งรับผิดชอบการป้องกันประเทศนิวซีแลนด์ ประกอบด้วยกองทัพบกนิวซีแลนด์ กองทัพเรือนิวซีแลนด์ และกองทัพอากาศนิวซีแลนด์
ความสัมพันธ์ทางทหาร > พันธมิตร

กองทัพนิวซีแลนด์มีความสัมพันธ์ที่แน่นแฟ้นกับกองทัพออสเตรเลียในฐานะความสัมพันธ์ที่เปรียบดั่งบ้านพี่เมืองน้อง เป็นผู้ก่อตั้งกลุ่มพันธมิตรทางทหารออสเตรเลียและนิวซีแลนด์ (Australian and New Zealand Army Corps) หรือที่รู้จักในนามว่า ANZAC ร่วมกับออสเตรเลีย รวมถึงยังเป็นหนึ่งในอดีตสมาชิกขององค์การสนธิสัญญาป้องกันภูมิภาคเอเชียตะวันออกเฉียงใต้ (Southeast Asia Treaty Organization) หรือ SEATO ที่ปัจจุบันถูกยุบไปแล้ว และถือเป็นหนึ่งในพันธมิตรนอกนาโต้ของสหรัฐอเมริกา
กองทัพนิวซีแลนด์เป็นหนึ่งในสมาชิกกลุ่มสนธิสัญญา Australia, New Zealand, United States Security Treaty หรือ ANZUS ซึ่งเป็นกลุ่มความร่วมมือพันธมิตรทางทหารของสามชาติคือ ออสเตรเลีย นิวซีแลนด์ และสหรัฐอเมริกา
กองทัพนิวซีแลนด์ยังเป็นหนึ่งในสมาชิกสนธิสัญญาพันธมิตรทางทหารแห่งเครือจักรภพ Five Power Defence Arrangements หรือ FPDA ซึ่งกำหนดให้มีการฝึกวงรอบประจำปีกับชาติสมาชิกเครือจักรภพทั้ง 5 ชาติได้แก่ สหราชอาณาจักร ออสเตรเลีย มาเลเซีย และสิงคโปร์ อีกทั้งยังมีการแลกเปลี่ยนข้อมูล บุคลากร และการฝึกทางทหารกับมิตรประเทศนอกเครือจักรภพกับ ฟิลิปปินส์ อินโดนิเซีย บรูไน ตองงา ปาปัวนิวกินี ร่วมถึงไทยด้วย
ความสัมพันธ์ทางทหาร > นอกประเทศ

กองทัพนิวซีแลนด์มีบทบาทเป็นอย่างมากฐานะกองกำลังรักษาสันติภาพ ในอดีตเคยส่งกองกำลังทหารไปในฐานะกองกำลังรักษาสันติภาพภายในมติของสหประชาชาติในพื้นที่ขัดแย้งต่างๆในอดีตทั่วโลก เช่น แองโกลา กัมพูชา โซมาเลีย เลบานอน และ สหพันธ์สาธารณรัฐสังคมนิยมยูโกสลาเวีย 
มีส่วนร่วมในฐานะส่วนหนึ่งกองกำลังนานาชาติติมอร์ตะวันออกภายใต้มติของสหประชาชาติ International Force in East Timor หรือ INTERFET ในวิกฤตการณ์ติมอร์ตะวันออกตั้งแต่ปี ค.ศ.1999-2002 ซึ่งปัจจุบันทำหน้าที่รักษาสันติภาพในหมู่เกาะโซโลมอน ติมอร์ตะวันออก และอัฟกานิสถาน ในฐานะส่วนหนึ่งของกองกำลังรักษาปลอดภัยนานาชาติอัฟกานิสถาน International Security Assistance Force หรือ ISAF ภายใต้มติคณะมนตรีความมั่นคงแห่งสหประชาชาติ
อีกทั้งยังมีส่วนร่วมในฐานะผู้ฝึกสอนยุทธวิธีทางทหารให้แก่บุคลากรกองทัพอิรักในการสู้รบกับกลุ่มก่อการร้ายรัฐอิสลาม ISIS ในตะวันออกกลาง
แหล่งข้อมูลอื่น

กองทัพนิวซีแลนด์
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล  สหรัฐ 
ศิลปิน:  Te Papa (New Zealand) 
ประชาชน:  ISIL
กีฬาบาสเกตบอลในโอลิมปิกฤดูร้อน 2020 – รอบคัดเลือก 3x3 ทีมหญิง

| กีฬาบาสเกตบอล ใน โอลิมปิกฤดูร้อน 2020 |
| --- | --- | --- |

บาสเกตบอล 
| รอบคัดเลือก | ชาย | หญิง |
| การแข่งขัน | ชาย | หญิง |
| นักกีฬา | ชาย | หญิง |
บาสเกตบอล 3x3 
| รอบคัดเลือก | ชาย | หญิง |
| การแข่งขัน | ชาย | หญิง |
ด ค ก
การแข่งขันบาสเกตบอล 3x3 หญิงในโอลิมปิกฤดูร้อน 2020 รอบคัดเลือก จัดการแข่งขันเพื่อคัดเลือกตัวแทน 8 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้า 4 ทีมจากการจัดอันดับโลก เมื่อวันที่ 1 พฤศจิกายน ค.ศ.2019 ญี่ปุ่นในฐานะเจ้าภาพจัดการแข่งขันจะได้โควต้าเพียง 1 ทีม คือประเภทชายหรือหญิงทีมใดทีมหนึ่งเท่านั้น ถ้าหากญี่ปุ่นไม่อยู่ใน 4 อันดับสูงสุดของโลก ทีมชายหรือหญิงที่อันดับโลกที่สูงกว่าจะผ่านการคัดเลือกเพียง 1 ทีม โดยทีมชายนั้นผ่านการคัดเลือกแล้ว ทีมหญิงจึงหมดสิทธิ์โควต้าเจ้าภาพ และต้องไปคัดเลือกร่วมกับการคัดเลือกอื่นๆ
อีก 3 ทีมคัดเลือกจากทีมที่ดีที่สุดจากการแข่งขัน 2020 FIBA Olympic Qualifying Tournament และโควต้าอีก 1 ทีมสุดท้ายจากผู้ชนะเลิศการแข่งขัน 2020 FIBA Universality-driven Olympic Qualifying Tournament
การคัดเลือก

| การคัดเลือก | วันที่ | สถานที่ | เมืองเจ้าภาพ | ทีมที่ผ่านการคัดเลือก |
| --- | --- | --- | --- | --- |
| เจ้าภาพโอลิมปิก | — | — | 0 | — |
| FIBA 3x3 World Ranking | 1 พฤศจิกายน 2019 |  Utsunomiya | 4 |  รัสเซีย    จีน    มองโกเลีย    โรมาเนีย |
| 2020 FIBA Olympic Qualifying Tournament | 18-22 มีนาคม 2020 |  Bangalore | 3 |  |
| 2020 FIBA Universality-driven Olympic Qualifying Tournament | 24-26 เมษายน 2020 |  Budapest | 1 |  |
| รวม |  |  | 8 |  |
การทัพเจียงเฉียว

แม่แบบ:Campaignbox Second Sino-Japanese War
การทัพเจียงเฉียว เป็นยุทธการและการต่อสู้ประปรายอย่างต่อเนื่องซึ่งเกิดขึ้นหลังจากอุบัติการณ์มุกเดนในช่วงที่กองทัพญี่ปุ่นได้ยึดครองแมนจูเรียก่อนสงครามจีน–ญี่ปุ่นครั้งที่สอง
การประท้วงในประเทศเอสวาตินี พ.ศ. 2564

การประท้วงในประเทศเอสวาตินีที่ดำเนินอยู่มีเป้าหมายเพื่อต่อต้านสถาบันกษัตริย์และเรียกร้องการปฏิรูปการปกครองของประเทศสู่ระบอบประชาธิปไตย ดำเนินมาตั้งแต่ปลายเดือนมิถุนายน 2021 โดยเริ่มต้นเป็นการประท้วงโดยสันติก่อนจะทวีขึ้นเป็นความรุนแรงในวันที่ 25 มิถุนายน การประท้วงพุ่งเป้าไปที่สถาบันกษัตริย์เอสวาตินี และนายกรัฐมนตรีที่มาจากการแต่งตั้งโดยกษัตริย์ ผู้ประท้วงเรียกร้องนายกรัฐมนตรีที่มาจากการเลือกตั้งในระบอบประชาธิปไตยแทนที่การปกครองแบบสมบูรณาญาสิทธิราชย์ที่เป็นอยู่
การประท้วงสงบเริ่มกลายเป็นความรุนแรง ตำรวจและกองทัพตอบโต้โดยใช้การโจมตีที่ส่งผลให้ผู้ประท้วงเสียชีวิตบางส่วนและได้รับบาดเจ็บมากกว่า 250 คน รวมถึงมีการตัดขาดอินเทอร์เน็ตในประเทศ
ปูมหลัง

ประเทศเอสวาตินี เป็นประเทศเดียวในแอฟริกาที่ปกครองด้วยระบอบสมบูรณาญาสิทธิราชย์ โดยมีกษัตริย์อึมสวาตีที่ 3 เป็นกษัตริย์แห่งราชอาณาจักรเอสวาตินีตั้งแต่ปี 1986 พรรคการเมืองในประเทศถูกห้ามให้มีอยู่นับตั้งแต่ปี 1973 เป็นต้นมา ภายใต้การปกครองของกษัตริย์องค์ก่อนหน้า Sobhuza II และ "สภาวะฉุกเฉิน" ที่ประกาศใช้มาจนถึงปัจจุบัน รวมถึงกฎหมาย "ต่อต้านก่อการร้าย" ที่ใช้มาจนถึงปัจจุบัน นายกรัญมนตรีเอสวาตินีเป็นตำแหน่งที่แต่งตั้งโดยกษัตริย์ ถึงแม้ว่าการประท้วงในประเทศเอสวาตินีจะพบได้ยากมาก แต่ก็เคยมีการประท้วงในปี 2018 และ 2019 เพื่อแสดงความไม่พอใจต่อการใช้ชีวิตของอึมสวาตีที่ 3 ที่หรูหรา และการนำงบประมาณสาธารณะไปใช้ในทางที่ผิดของพระองค์ การพูดคุยหลายครั้งที่จัดขึ้นโดยสหประชาชาติในปี 2020 แสดงให้เห็นถึงความต้องการของประชาชนที่จะได้รัฐที่เป็นลักษณะเป็นประชาธิปไตยและกษัตริย์ภายใต้รัฐธรรมนูญ
ต้นเหตุแรกเริ่มของการประท้วงเริ่มจากสมาชิกรัฐสภาของฝ่ายค้านจำนวนสามคนที่สนับสนุนประชาธิปไตยเสนอระบอบที่มีความเป็นประชาธิปไตยมากขึ้นสู่สภา นอกจากนี้ยังมีกรณีการเสียชีวิตอย่างปริศนาของนักศึกษาที่เคยประท้วงเรียกร้องประชาธิปไตยในเดือนพฤษภาคมที่เชื่อว่าเกิดจากฝีมือของตำรวจ ยังก่อให้เกิดความตึวเครียดอยู่ก่อนหน้าแล้ว
ผลตอบรับ

พรรคการเมืองผู้นำของประเทศแอฟริกาใต้ในปัจจุบัน พรรคคองเกรสแห่งชาติแอฟริกัน ประกาศสนับสนุนการปฏิรูปสู่ประชาธิปไตย ในวันที่ 3 กรกฎาคม ประชาคมเพื่อการพัฒนาแอฟริกาใต้ประกาศว่าจะส่งกลุ่มรัฐมนตรีเข้าไปคลี่คลายเหตุการณ์
กีฬาบาสเกตบอลในโอลิมปิกฤดูร้อน 2020 – รอบคัดเลือก 3x3 ทีมชาย

| กีฬาบาสเกตบอล ใน โอลิมปิกฤดูร้อน 2020 |
| --- | --- | --- |

บาสเกตบอล 
| รอบคัดเลือก | ชาย | หญิง |
| การแข่งขัน | ชาย | หญิง |
| นักกีฬา | ชาย | หญิง |
บาสเกตบอล 3x3 
| รอบคัดเลือก | ชาย | หญิง |
| การแข่งขัน | ชาย | หญิง |
ด ค ก
การแข่งขันบาสเกตบอล 3x3 ชายในโอลิมปิกฤดูร้อน 2020 รอบคัดเลือก จัดการแข่งขันเพื่อคัดเลือกตัวแทน 8 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าภาพจัดการแข่งขัน 1 ทีม อีก 3 ทีมจากการจัดอันดับโลก เมื่อวันที่ 1 พฤศจิกายน ค.ศ.2019
อีก 3 ทีมคัดเลือกจากทีมที่ดีที่สุดจากการแข่งขัน 2020 FIBA Olympic Qualifying Tournament และโควต้าอีก 1 ทีมสุดท้ายจากผู้ชนะเลิศการแข่งขัน 2020 FIBA Universality-driven Olympic Qualifying Tournament
การคัดเลือก

| การคัดเลือก | วันที่ | สถานที่ | เมืองเจ้าภาพ | ทีมที่ผ่านการคัดเลือก |
| --- | --- | --- | --- | --- |
| เจ้าภาพโอลิมปิก | — | — | 1 |  ญี่ปุ่น |
| FIBA 3x3 World Ranking | 1 พฤศจิกายน 2019 |  Utsunomiya | 3 |  จีน  รัสเซีย  เซอร์เบีย |
| 2020 FIBA Olympic Qualifying Tournament | 18-22 มีนาคม 2020 |  Bangalore | 3 |  |
| 2020 FIBA Universality-driven Olympic Qualifying Tournament | 24-26 เมษายน 2020 |  Budapest | 1 |  |
| รวม |  |  | 8 |  |
การเดินป่า ล่าสัตว์ แกะรอยในเพชรพระอุมา

การเดินป่า ล่าสัตว์ แกะรอยในเพชรพระอุมา เป็นการรวบรวมรายละเอียดและทักษะในการล่าสัตว์และการแกะรอยในเพชรพระอุมา นำมาจากทักษะและประสบการณ์ในการเดินป่าของพนมเทียน เช่นศิลปะในการดำรงชีพ ศิลปะในการล่าสัตว์ รวมทั้งศิลปะในการแกะรอยสัตว์ในเชิงพราน นำมาผูกเสริมเติมแต่งให้แก่ตัวละครในเพชรพระอุมา ให้มีทักษะความสามารถและประสบการณ์ในการเดินป่า รวมทั้งการล่าสัตว์เพื่อใช้เป็นอาหาร ซึ่งการล่าสัตว์แกะรอยนั้นเป็นศิลปะเก่าแก่สืบทอดกันมาในหมู่พรานป่าและพรานพื้นเมือง เช่นเคล็ดลับในการสะกดรอยสัตว์ การตามสัตว์ที่ได้รับบาดเจ็บ การดูทางด่านของสัตว์ การนั่งห้างและการส่องสัตว์ การสังเกตทิศทางในการเดินป่าโดยใช้ต้นไม้และกิ่งไม้เป็นตำหนิป้องกันการหลงทาง การสังเกตท้องฟ้าและดวงดาว ฯลฯ โดยการล่าสัตว์แกะรอยในเพชรพระอุมา มีดังนี้
การเดินป่า

พนมเทียนได้สะท้อนให้เห็นถึงความสามารถ ทักษะและความรู้ในการเดินป่าของพรานป่าและพรานพื้นเมืองในเพชรพระอุมา ซึ่งเป็นพื้นฐานที่สำคัญในการดำรงชีพภายในป่าของผู้ที่ประกอบอาชีพเป็นพรานนำทางหรือพรานล่าสัตว์ รวมทั้งนักเดินป่าหรือนักท่องเที่ยวที่นิยมการเดินป่าและผจญภัยในปัจจุบัน การเดินทางเข้าป่าในแต่ละครั้งใช้ระยะเวลายาวนาน มีความจำเป็นอย่างยิ่งที่จะต้องเรียนรู้ถึงทักษะในการล่าสัตว์ เพื่อใช้เป็นอาหารสำหรับการดำรงชีพในป่า การสังเกตสิ่งต่าง ๆ รอบตัวรวมถึงทิศทางในการกำหนดจุดพักแรม
ในเพชรพระอุมา พนมเทียนกำหนดให้รพินทร์ ไพรวัลย์ แงซาย พรานบุญคำ พรานจัน พรานเกิดและพรานเส่ย มีทักษะและประสบการณ์ในการเป็นพรานนำทางและพรานล่าสัตว์ ซึ่งแสดงให้เห็นถึงลักษณะของความสำคัญในการดำรงชีพในป่า